12 persoane audiate la DNA într-un dosar care vizează tranzacții cu apartamente însușite cu acte false de la persoane decedate
Procurorii din cadrul Direcției Naționale Anticorupție – Secția de combatere a infracțiunilor asimilate infracțiunilor de corupție, efectuează, miercuri, cercetări într-o cauză penală ce vizează suspiciuni privind săvârșirea unor infracțiuni asimilate celor de corupție și de fals, săvârșite în perioada 2018-2022, de către persoane specializate în identificarea și însușirea nelegală a unor bunuri imobile, ce au aparținut unor persoane decedate, cu prejudicierea moștenitorilor legali, se arată într-un comunicat al DNA.
Profitul obținut din tranzacționarea ulterioară a acelor imobile depășește suma de 1.365.223 lei.
Potrivit surselor G4Media.ro, 12 persoane sunt audiate, în cauză existând suspiciunea că mai multe apartamente din sectorul 1 și 3 au fost luate cu acte false (contracte de împrumut, testament, etc).
12 persoane la audieri, mai multe apartamente din s1 și s3 luate cu acte false -contracte de împrumut, testament, etc.
În cursul zilei de 13 martie 2024, ca urmare a obținerii autorizărilor legale de la instanța competentă, sunt efectuate percheziții domiciliare în 22 locații reprezentând domiciliile unor persoane fizice și sediile unor societăți comerciale.
În cauză, procurorii beneficiază de sprijin din partea ofițerilor de poliție din cadrul DGPMB – Serviciul Investigații Criminale, care au fost delegați să desfășoare mai multe activități procedurale, din partea lucrătorilor din cadrul DGPMB – Serviciul Acțiuni Speciale și din partea Brigăzii Speciale de Intervenție a Jandarmeriei.
Donează lunar pentru susținerea proiectului G4Media
Donează suma dorită pentru susținerea proiectului G4Media
CONT LEI: RO89RZBR0000060019874867
Deschis la Raiffeisen Bank